Գիրքը նաև ճանաչողական մեծ նշանակություն ուներ, քանի որ նրա Բ գլուխն աշխարհագրական և ցեղագրական տեղեկություններ էր պարունակում Հայաստանի և հայ ժողովրդի մասին: Թուրքիայում տիրող ընդհանուր իրավիճակը պարզորոշ պատկերելու և իրավիճակի հետևանքները ներկայացնելու համար Գ գլխում հեղինակը բերում էր վիճակագրական տեղեկություններ քրիստոնյա գյուղերում գործադրվող հարկահանության, հարստահարությունների վերաբերյալ: Գծագրում էր նաև ողջ երկրում տիրող ընդհանուր կեղեքման, հալածման և բնաջնջման պատկերը՝ ի միջի այլոց հիշելով և Կուռուպաշի դեպքը: